Financijski plan za 2020. godinu izrađen je na temelju analize  poslovanja tekuće godine i prethodnih razdoblja. Za 2020. godinu planiraju se prihodi i rashodi  koji su potrebni da bi Društvo bilo učinkovito i uspješno, odnosno da bi sigurno, redovito i kvalitetno obavljalo sve svoje djelatnosti sukladno zakonskim propisima. Plan je podijeljen prema djelatnostima koje Društvo obavlja.
Struktura planiranih prihoda  za 2020. godinu
R. br	 Vrste planiranih prihoda	Plan prihoda 
u kunama za 2020. godinu	
1.	Prihodi od prodaje proizvoda i usluga	5.215.000	
2.	Prihodi od prodaje grobnica	527.000	
3.	Prihodi parkinga	1.700.000	
4.	Prihodi od usluga na tržnici i zakupa	410.000	
5.	Prihodi grijanje	1.373.000	
6.	Prihodi dimnjačarske usluge	320.000	
7.	Prihodi - grobljanske naknade	715.000	
8.	Prihodi - otpad gospodarstvo	3.800.000	
9.	Prihodi - otpad domaćinstvo	9.500.000	
10.	Prihodi – vreće za otpad	30.000	
11.	Prihodi od prodaje proizvoda i usluga	23.590.000	
1.	Prihodi od prodaje dugotrajne imovine	200.000	
2.	Prihod od naplaćenih otpisanih potraživanja	300.000	
3.	Prihodi od realizacije odgođenih prihoda 	200.000	
4.	Ostali prihodi	120.000	
5.	Prihodi od kamata 	100.000	
6.	Ukupno ostali prihodi	920.000	
	Sveukupno prihodi	24.510.000	

		

		

R. br	Vrsta planiranih rashoda	Plan rashoda
u kunama za 2020. godinu	
1.	Troškovi sirovina i materijala	1.430.000	
2.	Troškovi energije	1.700.000	
3.	Troškovi rez. dijelova, guma i sitnog inventara	400.000	
4.	Prijevozne usluge	190.000	
5.	Poštarina i telefoni	190.000	
6.	Usluge tekućeg održavanja	1.300.000	
7.	Troškovi zakupa i najma	50.000	
8.	Troškovi, propagande, reklame, sponzorstva	85.000	
9.	Intelektualne usluge	220.000	
10.	Komunalne usluge	85.000	
11.	Troškovi registracije	90.000	
12.	Grafičke usluge	100.000	
13.	Zaštitarske usluge	110.000	
14.	Amortizacija	3.600.000	
15.	Naknade troškova djelatnicima	450.000	
16.	Naknade članova NO	190.000	
17.	Troškovi reprezentcije	55.000	
18.	Premije osiguranja	185.000	
19.	Bankarske usluge, provizije, članarine i dopinosi	140.000	
20.	Troškovi materijalnih prava zaposlenika	770.000	
21.	Ostali troškovi i naknade	438.000	
22.	Plaća	11.000.000	
23.	Ispravak vrijednosti potraživanja i otpis	600.000	
24.	Donacije	120.000	
25.	Kamate	50.000	
	Ukupni rashodi 	23.548.000	
	Rezultat	962.000	

Planirani prihodi i rashodi za 2020. godinu prema djelatnostima Društva
R. br	Djelatnosti	Plan prihoda u kunama za 2020. godinu	Udio u ukupnim prihodima %	Plan rashoda
u kunama za 2020. godinu	Udio u ukupnim rashodima %	Planirani rezultat poslovanja u kunama za 2020. godinu	
1.	Gospodarenje otpadom	15.458.000	63,07	14.958.000	63,52	500.000	
2.	Javna higijena	2.050.000	8,36	1.990.000	8,45	60.000	
3.	Tržnica	410.000	1,67	385.000	1,64	25.000	
4.	Ograniziranje, naplatu i održavanje parkirališta	1.700.000	6,94	1.500.000	6,37	200.000	
5.	Građevinski poslovi i zimska služba	1.397.000	5,70	1.467.000	6,23	-70.000	
6.	Održavanje groblja	1.115.000	4,55	1.100.000	4,67	15.000	
8.	Održavanje sustava grijanja	1.450.000	5,92	1.430.000	6,07	20.000	
9.	Dimnjačarstvo	320.000	1,31	310.000	1,32	10.000	
10.	Stanoupravljanje	410.000	1,67	408.000	1,73	2.000	
11.	Uprava – prodaja DI	200.000	0,81	0	0	200.000	
	Ukupno	24.510.000	100,00	23.548.000	100,00	962.000	

1.	Odjel za gospodarenje otpadom, javnu higijenu i tržnicu
1.1.	 Odsjek za gospodarenje otpadom
Društvo obavlja javnu uslugu prikupljanja miješanog komunalnog otpada i biorazgradivog komunalnog otpada na području gradova Požege, Pleternice i Kutjeva te općina Brestovac, Čaglin, Jakšić, Kaptol i Velika. 
Skupljanje miješanog komunalnog otpada vrši se pomoću 8 vozila koji se odvozi i odlaže na odlagalištu Vinogradine koje posjeduje sve potrebne dozvole izdane od nadležnih tijela do 15. prosinca 2022. godine. Na odlagalištu se redovito provodi monitoring podzemnih voda, oborinskih i procijenih voda, sustava otplinjavanja i sl. kao i redovno održavanje, odnosno izgradnja obodnih nasipa, pristupnih putova te odzračnika za otplinjavanje. Osim miješanog komunalnog otpada na odlagalište se odlažu i značajne količine proizvodnog neopasnog otpada. Uz sakupljanje miješanog komunalnog otpada kontinuirano se provode i aktivnosti odvojenog sakupljanja korisnih sirovina, odnosno papira, stakla i plastike.
PLAN ODLOŽENIH KOLIČINA OTPADA NA ODLAGALIŠTU "VINOGRADINE" U 2020.GODINI	
R.br.	Vrsta otpada	Planirana količina odloženog otpada u 2020.god. (t)	
1.	biorazgradivi otpad iz kuhinja i kantina	40,000	
2.	biorazgradivi otpad 	5,000	
3.	miješani komunalni otpad	9.000,000	
4.	otpad s tržnica	40,000	
5.	glomazni otpad (obrađeni)	200,000	
6.	ostale vrste komunalnog otpada	20,000	
UKUPNO PLANIRANO KOMUNALNOG OTPADA (t)	9.305,000	
7.	otpad koji nije specificiran na drugi način (od pripreme hrane)	5,000	
8.	ostaci na sitima i grabljama	20,000	
9.	otpad iz pjeskolova	16,000	
10.	kruti otpad od primarne filtracije i prosijavanja	10,000	
11.	taložni pepeo, šljaka i prašina iz kotla	200,000	
12.	otpad od lijevanja željeza	500,000	
13.	otpad iz industrije željeza i čelika (neprerađena šljaka)	500,000	
14.	ostale vrste proizvodnog otpada	100,000	
UKUPNO PLANIRANO PROIZVODNOG OTPADA (t)	1.351,000	
SVEUKUPNO  PLANIRANO KOMUNALNOG I PROIZVODNOG OTPADA (t):	10.656,000	
R.br.	Vrsta otpada	Planirana količina odloženog otpada u 2020.god. (t)	
1.	Građevinski otpad	200,000	
2.	Građevinski otpad koji sadrži azbest	                        1.400,000	
UKUPNO   PLANIRANO GRAĐEVINSKOG OTPADA (t):	1.600,000	

PLAN ODVOJENO PRIKUPLJENIH KOLIČINA OTPADA 	
I PREDANIH OVLAŠTENIM SAKUPLJAČIMA / OPORABITELJIMA U 2020.GODINI	
				
R.br.	Vrsta otpada	Planirana količina odvojeno prikupljenog otpada u 2020.god. (t)	Od toga planirano za predaju ovlaštenim skupljačima / oporabiteljima u 2020.god. (t)	
1.	otpadni papir i karton	700,000	650,000	
2.	otpadna plastika	200,000	100,000	
3.	otpadna staklena ambalaža	200,000	150,000	
4.	otpadni tekstil	100,000	90,000	
5.	metalni otpad	25,000	25,000	
SVEUKUPNO PLANIRANO  (t):	1.225,000	1.015,000	

Smanjene broja i ukidanje eko otoka te ograđivanje spremnika za otpad u stambenim naseljima rezultat su  nepravilnog i nekontroliranog korištenja i odlaganja otpada na istima što je utjecalo na kvalitetu odvojeno prikupljenog otpada i samu učinkovitost odvojenog sakupljanja otpada. Zbog onečišćenja otpada u spremnicima na eko otocima takvo odvojeno prikupljanje nema pozitivan učinak na smanjenje miješanog komunalnog otpada na odlagalištu. Uvođenjem novog sustava gospodarenja otpadom Društvo vlastitim sredstvima provodi izgradnju podloga za spremnike za otpad u stambenim naseljima a suvlasnici u stambenim zgradama vlastitim sredstvima financiraju ograđivanje spremnika kako bi se zaštitili od neovlaštenog i nepravilnog odlaganja od strane ostalih građana. 
Sukladno zakonskim propisima i Odlukama nadležnih gradova i općina o načinu pružanja javne usluge prikupljanja miješanog komunalnog otpada i biorazgradivog komunalnog otpada, od 01.08.2019. godine u primjeni je  novi sustav gospodarenja otpadom i novi cjenik javne usluge prikupljanja miješanog komunalnog otpada. Društvo kontinuirano obavještava i upoznaje korisnike sa novim sustavom putem web stranica, medija te pisanih obavijesti kao i provedbom programa edukacije u području zaštite okoliša i prirode.
Prema novom sustavu obračun cijene javne usluge prikupljanja miješanog komunalnog otpada i biorazgradivog komunalnog otpada određuje se razmjerno količini predanog miješanog komunalnog otpada u obračunskom razdoblju, pri čemu je kriterij količine otpada volumen spremnika otpada i broj pražnjenja spremnika. Spremnik za miješani komunalni otpad je osnovni spremnik koji se označava za očitavanje pražnjenja i za koji se plaća cijena javne usluge. Pražnjenje spremnika za miješani komunalni otpad obavlja se putem automatskog sustava ugrađenog na vozilima za prijevoz otpada. 
Prema novom cjeniku uveden je fiksni dio računa koji obuhvaća troškove obvezne minimalne javne usluge za ekonomski održivo poslovanje Društva te varijabilni dio računa koji ovisi o veličini spremnika i broju pražnjenja spremnika te postupanju korisnika suprotno ugovoru.
Uvođenjem novog sustava evidentirani su svi korisnici javne usluge prikupljanja miješanog komunalnog otpada  i biorazgradivog komunalnog otpada te su za 2020. godinu planirani prihodi na bazi od 18.487 korisnika. Prisutan je stalni trend smanjivanja broja korisnika.

Planirano  za 2020. godinu
Vrsta spremnika	Broj pražnjenja spremnika miješanog komunalnog otpada mjesečno	Broj korisnika 	Broj spremnika 	
Posude 120 l	34.648	15.843	15.909	
Posude 240 l	46	10	15	
Ukupno građanstvo	34.694	15.853	15.924	
Kontejneri 1100 l	318	 	81	
Posude 120 l	9	 	1.361	
Posude 240 l	140	 	50	
Ukupno zgrade	467	1.354	1.492	
Sveukupno domaćinstvo i stambene zgrade	35.161	17.207	17.416	
Kontejneri 5000 l	34	16	26	
Kontejneri 7000 l	40	23	28	
Kontejneri 1100 l	1.117	240	310	
Posude120 l	2.419	971	1.037	
Posude 240 l	101	29	32	
Press kontejneri 7000 l	1	1	1	
Ukupno gospodarstvo	3.712	1.280	1.434	
Ukupno domaćinstvo i gospodarstvo	38.873	18.487	18.850	

Prihode ovog Odjela čini javna usluga prikupljanja miješanog komunalnog otpada i biorazgradivog komunalnog otpada za domaćinstva i gospodarstva, zbrinjavanje otpada na odlagalištu, prodaja odvojeno skupljenog reciklabilnog otpada ovlaštenim sakupljačima te financiranja putem Fonda za zaštitu okoliša I energetsku učinkovitost. Povećanje prihoda odjela u 2020. godini očekuje se zbog primjene novog cjenika usluga od 01.08.2019. godine i sufinanciranja rada reciklažnih dvorišta od strane jedinica lokalne samouprave dok se smanjenje prihoda očekuje od prodaje papira zbog smanjenja cijene otkupa te zbrinjavanja neopasnog proizvodnog otpada koje ima trend pada od 2018. godine.
Sukladno ishođenoj građevinskoj dozvoli, na Vinogradinama je izgrađena kaseta za građevni otpad koji sadrži azbest. Za kasetu je izdana uporabna dozvola te se očekuje ishođenje dozvole za gospodarenje građevnim otpadom koji sadrži azbest i upis u očevidnik prijevoznika opasnog otpada. Godišnje se planira na odlagalištu odložiti 2.400 tona građevnog otpada koji sadrži azbest. Za 2020. godinu planira se, zbog proteka vremena potrebnog za dobivanje dozvola, ostvarenje prihoda od zbrinjavanja građevnog otpada koji sadrži azbest za cca 1.400 tona takvog otpada. 
Ukupni prihodi planiraju se u iznosu od 15.458.000 kuna te rashodi od 14.958.000 kuna što bi rezultiralo dobit od 500.000 kuna. Prihodi ove djelatnosti sudjeluju sa 63,07% u ukupnim prihodima Društva 
Vrsta prihoda	Iznos	
Prihod - otpad domaćinstvo	9.500.000	
Prihod - otpad gospodarstvo	3.800.000	
Prihod od prodaje usluga	60.000	
Prihod od prodaje otpada	200.000	
Prihod od zbrinjavanja	200.000	
Prihod - zbrinjavanje azbest	840.000	
Prihod naplaćenih ispravljenih potraživanja	220.000	
Sufinanciranje reciklažnih dvorišta	200.000	
Odgođeni prihodi	200.000	
Kamate	88.000	
Ostali prihodi	120.000	
Vreće	30.000	
Ukupno prihodi gospodarenje otpadom	15.458.000	

Zbog sve većeg obima poslova na odvojenom sakupljanju otpada , proširenju odvojenog sakupljanja na sve jedinice lokalne samouprave na području Požeštine, kontinuirano se povećavaju  troškovi vozila, strojeva, radne snage te nabavke i održavanja komunalne opreme.
Sukladno zakonskim propisima, potrebama Društva  i obvezi smanjenja odlaganja otpada na odlagalištu planira se izgradnja i opremanje postrojenja za biološku obradu odvojeno skupljenog biootpada (kompostane) na lokaciji Vinogradine u vrijednosti 10.500.000 kuna te izgradnja i opremanje reciklažnog dvorišta građevnog otpada na lokaciji Vinogradine u vrijednosti 5.300.000 kuna. Izgradnja postrojenja za biološku obradu odvojeno skupljenog biootpada značajna je za zbrinjavanje biorazgradivog otpada iz domaćinstava i s javnih zelenih površina što će u konačnici smanjiti količinu komunalnog otpada koji se odlaže na odlagalištu Vinogradine. Za izgradnju i opremanje postrojenja za biološku obradu i reciklažno dvorište građevnog otpada planiraju se osigurati sredstva iz EU fondova (60%) te Ministarstva regionalnog razvoja i fondova Europske unije (70% od 40%). 
Nabava spremnika planira se u manjoj vrijednosti do 80.000 kuna za komunalni otpad dok je nabava ostalih spremnika za odvojeno sakupljanje otpada u nadležnosti jedinica lokalne samouprave putem javnog poziva Fonda za zaštitu okoliša i energetsku učinkovitost.
Zbog dotrajalosti postojećih vozila i potrebe  velikog broja prijevoza otpada sa  reciklažnih dvorišta planira se nabavka jednog teretnog vozila nosivosti 18t za odvojeno sakupljanje otpada te teretnog vozila nosivosti 18t s dvije komore za sakupljanje biomase. Nabavka navedenih vozila planira se putem javnih poziva za sufinanciranje (60%)  te ostatak putem financijskog leasinga. U 2019. godini Društvo je preuzelo na upravljanje dva reciklažna dvorišta (Pleternica i Požega) a u 2020. godini se očekuje preuzimanje još dva reciklažna dvorišta (Jakšić i Velika).
Sukladno važećim zakonskim i podzakonskim propisima Društvo planira i dalje provoditi aktivnosti s ciljem osiguranja odvojene primopredaje kako miješanog, reciklabilnog komunalnog otpada (papir, staklo, plastika…) i krupnog otpada tako i biorazgradivog otpada i problematičnog otpada na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva. 
U 2020. godini očekuje se završetak radova na izgradnji Poslovne zgrade i nadstrešnice u Industrijskoj ulici te preseljenje djelatnika, strojeva, vozila i mehanizacije Komunalca Požega d.o.o. iz poslovnog kruga Upravne zgrade Tekije d.o.o.. Radovi na izgradnji Poslovne zgrade i nadstrešnica planirani su kroz dvije godine iz tekućeg poslovanja Društva i akumuliranih novčanih sredstava iz poslovanja prethodnih razdoblja. 

1.2.	 Odsjek za javnu higijenu
U sklopu odsjeka za javnu higijenu obavljaju se radovi čišćenja prometnih površina, čišćenje košarica za otpad, košnja trave, sadnja i održavanje cvjetnih nasada te odvoz i zbrinjavanje otpada koji nastaje pri obavljanju ove djelatnosti. Najveći udio radova odnosi se na košnju travnjaka i zelenih površina za Grad Požegu sukladno Ugovoru o realizaciji programa održavanja komunalne infrastrukture u Gradu Požegi i prigradskim naseljima te planu održavanja zelenih površina u Gradu Požegi, a prema nalozima i uz konzultacije predstavnika Upravnog odjela Grada Požege. Ugovor je zaključen 2018. godine na određeno vrijeme od 4 godine, odnosno do 31.12.2022 godine. Cijene su utvrđene troškovnikom jediničnih cijena radova koji je sastavni dio Ugovora.
Plan košnje raspoređen je u 5 zona prioriteta a odnosi se na održavanje 370.617 m2 zelenih površina. Za rad odjela poduzimaju se sve zakonom propisane mjere zaštite za sigurnost radova, opreme, materijala, radnika, građana-prolaznika i prometa. 
Na kretanje prihoda ove djelatnosti utječe učestalost košnje koja je podložna i ovisi o klimatskim uvjetima što ima utjecaj na realizaciju prihoda i ostvarenje Plana.
Sukladno ugovoru, troškovniku i poslovanju odjela u prijašnjim razdobljima procjenjuju se prihodi u iznosu od 2.050.000 kuna te rashodi od 1.990.000 kuna  što čini udio od 8,36%  u ukupnim prihodima Društva. Za 2020. godinu planira se dobit od 60.000 kuna.

1.3.	 Odsjek za Tržnicu
Gradska tržnica na Trgu Sv. Trojstva raspolaže s 91 klupom unutar tržnice na površini od 564 m2 i 10 uređenih lokala ukupne površine 604,3 m2. Prihode odjela čine prihodi na ime godišnje rezervacije klupa, najma lokala te dnevnih maltarina. 
Kontinuiranim uređenjem i promoviranjem tržnice nastoji se zaustaviti trend smanjenja iznajmljivanja i povećati interes korisnika i potrošača za uslugama tržnice.
Na tržnici se obavlja redovno poslovanje i tekuće održavanje sukladno Odluci o obavljanju usluge javnih tržnica na malo, Tržnom redu i pravilima rada tržnice.
U ovoj djelatnosti za 2020. godinu planiraju se prihodi u iznosu od 410.000 kuna i rashodi od 385.000 kuna.
Najam i rezervacije klupa na tržnici	Plan za 2020. godinu	
Ukupan broj klupa na tržnici	91	
Broj iznajmljenih klupa godišnje	40	
Dnevne maltarine – godišnji prihod u kunama	50.000	
Prihodi od godišnje rezervacije klupa u kunama	60.000	
Zakup uređenih lokala na tržnici	Plan za 2020. godinu	
Ukupan broj uređenih lokala na tržnici	10	
Površina uređenih lokala na tržnici	604,3m2	
Broj iznajmljenih lokala godišnje	6	
Površina iznajmljenih lokala	475,6m2	
Prihod od godišnjeg zakupa lokala u kunama	300.000	
		
Ukupni prihodi odsjeka	410.000	

2.	Odjel za organiziranje, naplatu i održavanje parkirališta
Naplata parkiranja provodi se u skladu s Odlukom Gradskog vijeća u organizaciji i načinu naplate parkiranja te Općim uvjetima korištenja usluge parkiranja na uređenim javnim površinama. Cijene parkirnih karata određuje Gradonačelnik Grada Požege. Naplata se provodi putem dnevnih parkirnih karata, mjesečnih karata, sms-a i automata. Od 2018. godine uvedena je i mogućnost plaćanja PayDo aplikacijom. 
Naplata parkiranja vrši se u dvije zone na ukupno 1019 parkirnih mjesta. Prva zona obuhvaća Trg Sv. Trojstva sa 173 parkirnih mjesta od kojih se naplata provodi na 158 parkirnih mjesta a druga zona 22 ulice užeg centra grada sa 861 parkirnim mjestom . U 1. zoni ne naplaćuju se parkirna mjesta rezervirana za invalide, potrebe Gradske kuće i Taxi službe.
U odjelu se provodi redovito održavanje i modernizacija uređaja naplate i kontrole naplate. U 2020. godini, zbog prilagođavanja, sustava naplate putem parkirnih automata, zakonskim propisima, planira se implementacija software-a za fiskalizaciju parking automata u vrijednosti 350.000 kuna.

R. br	Vrste prihoda	Količina	Plan prihoda za 2020. godinu
u kunama	
1.	Plaćanje za DPK	8.169	265.000	
2.	Plaćanja za PPK – stanari	611	32.000	
3.	Plaćanje za PPK – zaposlenici	4.200	260.000	
4.	Plaćanje za PPK - invalidi	202	26.000	
5.	Plaćanje - Tvrtke	90	27.000	
6.	Plaćanje - Ostali	74	7.000	
7.	Plaćanja putem automata	 	540.000	
8.	Plaćanja putem SMS	 	520.000	
9.	Plaćanja - PayDo	 	 23.000	
10.	Ukupno   	13.346	1.700.000	

R. br	Zone naplate	Broj parkirnih mjesta u naplati	Broj automata	
1.	I. Zona naplate	158	2	
2.	II. Zona naplate	861	19	
	Ukupno 	1.019	21	

3.	Odjel za građevinske poslove i održavanje groblja
3.1.	Odsjek  za građevinske poslove 
Odjel za izgradnju obavlja radove na održavanju signalizacije i prometnica za Grad Požegu te u manjem dijelu radove na izgradnji i održavanju za ostale vanjske korisnike.
Cestogradnja obuhvaća sanaciju udarnih rupa i oštećenja kolnika te održavanje sustava za odvodnju oborinskih voda s javnih površina (popravak slivnika). Prometna signalizacija obuhvaća održavanje vertikalne signalizacije, popravak prometnih znakova te ugradnju novih prometnih znakova. 
Društvo obavlja zimsku službu na području Grada Požege u skladu s Planom rada zimske službe u Gradu Požegi koji se izrađuje jedanput godišnje prije zimske sezone. Planom rada zimske službe obuhvaća se čišćenje snijega i održavanje nužne prohodnosti ulica u Gradu Požegi i prigradskim naseljima, te nerazvrstanih cesta u zimskom razdoblju od 15. 11 tekuće do 15.03. naredne godine, a radi sigurnog odvijanja prometa u zimskim uvjetima. Razdoblje djelovanja zimske službe može započeti i ranije, kao i završiti kasnije od navedenog roka, ako to zahtijevaju vremenski uvjeti. Čišćenje se provodi po zonama prioriteta obzirom na lokaciju javnih službi, prometnu važnost ulica i frekvenciju prometa. Sve potrebne pripreme obavljaju se pravovremeno kako ne bi došlo do  zastoja u radu ove službe. Novi ugovor je sklopljen 2018. godine na neodređeno vrijeme, temeljem Odluke o komunalnim djelatnostima na području grada Požege. Jedinične cijene utvrđene su cjenikom pojedinih radova i sastavni su dio Ugovora, 
Za pravovremene pripreme i nesmetani rad zimske službe u zimskim mjesecima planira se poslovanje u odnosu na prijašnja razdoblja, odnosno planiraju se prihodi  u iznosu od  300.000 kuna.
Rad ove službe te ostvarenje prihoda i rashoda teško je procijeniti jer ovisi o vremenskim uvjetima i odnosi se na kratko vremensko razdoblje.
Prihode odjela za izgradnju čine i prihodi od izgradnje grobljanskih objekata. Izgradnja grobljanskih objekata obuhvaća poslove izgradnje i opločavanja grobnica na groblju Krista Kralja  te  obavljanje svih potrebnih građevinskih popravaka na objektima groblja koja su predana na upravljanje Komunalcu Požega d.o.o.
Značajan dio internih prihoda ovog odjela čine građevinski i sl. radovi za potrebe svih odjela Društva
R. br	Vrste grobljanskih objekata za prodaju	Planirana količina prodaje grobljanskih objekata za 2020. godinu	Planirani prihodi za 2020. godinu od prodaje grobljanskih objekata	
1.	Grobnice 1+1	6	36.000	
2.	Grobnice 2+2	3	26.000	
3.	Grobnica s opločenjem 1+1	20	317.000	
4.	Grobnica s opločenjem 2+2	6	128.000	
5.	Okviri	5	20.000	
6.	 Ukupno	42	527.000	

Djelatnost	Plan prihoda za 2020. godinu u kunama	
Prodaja grobnica	527.000	
Cestogradnja	470.000	
Prometna signalizacija	100.000	
Zimska	300.000	
Ukupno	1.397.000	

3.2.	Odsjek za održavanje groblja
Komunalac Požega trenutno obavlja upravljanje grobljima u Požegi, grobljem u Mihaljevcima, Novim Mihaljevcima, Vidovcima, Dervišagi, Novom Selu i Štitnjaku, sukladno Zakonu o grobljima , Odluci o grobljima Gradskog vijeća Grada Požege, Općim uvjetima korištenja usluge ukopa i ostalih grobljanskih usluga i Odluci o pravilima ponašanja na groblju.
Groblja se redovito održavaju i uređuju, obnavlja zelenilo, staze, vrši redovito i investicijsko održavanje u skladu s godišnjim planovima.
U 2020. godini planira se izgradnja ograde na južnom dijelu Groblja sv. Ilije za što se očekuje financiranje iz sredstava prikupljenih naknadama za dodjelu grobnog mjesta na korištenje kojima raspolaže grad Požega.
Prihodi od godišnjih grobljanskih naknada koriste se za redovno održavanje i  uređenje groblja.
Prihod odsjeka čine prihodi od pogrebnih usluga, usluga sahrane koje se obavljaju samo na području Grada Požege, usluge korištenja hladne komore na groblju Krista Kralja, koja je i jedina hladna komora na grobljima Požeštine  te prihodi od godišnje grobljanske naknade.
Prihodi odsjeka za održavanje groblja	Plan za 2020. godinu	
Broj grobnih mjesta za obračun godišnje grobne naknade	6.888	
Površina grobnica u m2 za obračun godišnje grobne naknade	27.000 m2	
Planirani prihodi od godišnjih grobnih naknada	715.000	
Planirani prihodi od ostalih usluga na groblju	400.000	
Ukupno	1.115.000	
Prihode za ovu djelatnost planiraju se u iznosu od 1.115.000 kuna te rashodi od 1.100.000 kuna. Planirana dobit iznosi 15.000 kuna. Udio prihoda u ukupnim prihodima iznosi 4,55%.
 
4.	Odjel za održavanje sustava grijanja, dimnjačarstvo i stanoupravljanje
4.1.	 Odsjek za održavanje sustava grijanja
Društvo, sukladno dobivenim dozvolama od strane hrvatske energetske regulatorne agencije obavlja djelatnost proizvodnje i opskrbe toplinskom energijom za zatvoreni sustav grijanja u naselju Babin vir koji se sastoji od dvije neovisne plinske kotlovnice koje putem toplinskog razvoda opskrbljuju toplinskom energijom 12 zgrada odnosno 417 stambenih jedinica ukupne površine 19.612,16 m2 te djelatnost kupca toplinske energije.
Kotlovnica broj 1 u ulici V. Nazora opskrbljuje toplinskom energijom 8 zgrada a kotlovnica broj 2 u ulici M. Krleže opskrbljuje toplinskom energijom 4 zgrade. U svakoj se kotlovnici nalaze po dva plinska kotla. Kotlovnica Vladimira Nazora ima toplinski učin od 2.900 kW, a kotlovnica Miroslava Krleže 1.100 kW. Toplinski razvod od kotlovnica do zgrada izveden je podzemnim predizoliranim cijevima. U svim zgradama su ugrađeni kalorimetri tako da se može pratiti i obračunavati isporuka topline po pojedinim zgradama. U 10 zgrada su djelomično ugrađeni razdjelnici topline te se potrošnja toplinske energije obračunava na osnovu broja impulsa očitanih putem razdjelnika, dok se na ostalim zgradama potrošnja toplinske energije obračunava na osnovu površine pojedine stambene jedinice. 
Cijena grijanja u zatvorenom toplinskom sustavu naselja Babin vir sastoji se od tarifne stavke za energiju i tarifne stavke za snagu koja se dijeli na naknadu za obavljanje djelatnosti opskrbe i na naknadu za obavljanje djelatnosti kupca. 
Provedena modernizacija dijela sustava grijanja u prethodnim razdobljima (izmjena kotlova, plamenika, dijela toplovoda, kotlovničke opreme i sl.), financirana vlastitim sredstvima Društva, dovela je do povećanja učinkovitosti rada sustava. U cilju daljnjeg smanjenja troškova potrebno je izvršiti i energetsku obnovu višestambenih zgrada kroz sustav toplinskih fasada itd., što je u domeni suvlasnika zgrada.  U 2018. godini provedena je energetska obnova dijela stambenih zgrada u Babinom viru koje pripadaju sustavu grijanja. Zbog promjene fizikalnih svojstava tih zgrada, poboljšana je njihova energetska učinkovitost zbog smanjenih potreba za toplinskom energijom. U 2020. godini očekuju se novi javni pozivi za energetsku obnovu stambenih zgrada. Društvo u ovoj djelatnosti za 2020. godinu ne planira nove investicije, planiraju se samo radovi u skladu sa potrebama redovnog tekućeg održavanja iz vlastitih sredstava, odnosno cijene grijanja.
Povećanje nabavne cijene energenata dovodi do povećanja troškova u djelatnosti proizvodnje a sve veća administracija, zbog zakonskih uvjeta i nemogućnosti naplate potraživanja dovodi do povećanja troškova u djelatnosti kupca što je od 01.10.2019. godine dovelo i do promjene cijena grijanja. 
Unatoč poduzimanju mjera redovne i prisilne naplate zbog nemogućnosti obustavljanja isporuke toplinske energije i provedbe prisilne naplate potraživanja, naplata potraživanja u ovoj djelatnosti i dalje predstavlja  problem što znatno opterećuje poslovanje ove djelatnosti.
Plan isporuke toplinske energije i prihode za isporučenu toplinsku energiju teško je predvidjeti zbog utjecaja vremenskih prilika.
 Elementi za obračun grijanja	Plan za 2020. godinu	
Isporučena toplinska energija u MWh	2.000	
Broj potrošača	417	
Ukupno grijana površina m2	19.612,16	
 Ukupno instalirana snaga u kW	                                                            2.475,38	
 Vrste prihoda za sustav grijanja	Plan prihoda za 2020. godinu u kunama	
Planirani prihodi od za isporučenu toplinsku energiju 	780.000	
Planirani prihodi za snagu – opskrba	475.000	
Planirani prihodi za snagu – kupac	118.000	
Planirani prihodi grijanja za isporuku toplinske energije	1.373.000	
Ostali prihodi 	77.000	
Ukupni prihodi odsjeka	1.450.000	

4.2.	 Odsjek za dimnjačarstvo
Dimnjačarska služba provodi preglede, evidentiranja i čišćenje dimovodnih objekata i uređaja za loženje na području Grada Požege sukladno Odluci Gradskog vijeća Grada Požege o obavljanju dimnjačarskih poslova, Općim uvjetima korištenja dimnjačarskih poslova te na području Grada Pleternice i općine Kaptol sukladno dobivenim koncesijama. 
U dimnjačarskoj službi zaposlena su dva dimnjačara. Za poslove dimnjačara osposobljenja su još dva djelatnika te se u 2020. godini očekuje povećanje broja pregleda i čišćenja dimnjaka a samim time i povećanje prihoda u ovoj djelatnosti.
Ova djelatnost do sada je  kontinuirano bilježila negativne poslovne rezultate i ostvarivala male prihode što je najvećim dijelom, posljedica nedovoljne osviještenosti stanovnika u pogledu obveze redovitog čišćenja dimnjaka te neprovođenja sankcija za nedopuštanje pregleda i čišćenja dimnjaka.
Za postizanje boljih rezultata ove djelatnosti potrebno je ustrojiti novi način obavljanja usluge uz novi sustav naplate, povećanjem broja dimnjačara te većim uključivanjem komunalnih redara u cilju provođenja sankcija za nedopuštanje pregleda i čišćenja dimnjaka. Za potrebe ove djelatnosti planira se nabava jednog vozila.
Udio planiranih prihoda ove djelatnosti u ukupnim planiranim prihodima Društva iznosi 1,31%
R. br	Vrste korisnika	Broj obavljenih pregleda 	Planirani prihodi za 2020. godinu	
1.	Gospodarstvo	242	135.000	
2.	Domaćinstvo	1.300	185.000	
3.	Ukupno	1.542	320.000	

4.3.	 Odsjek za stanoupravljanje
R. br.	Vrste planiranih prihoda	Plan za 2020. godinu	
1.	Planirani prihodi za upravljanje stambenim zgradama	370.000	
2.	Planirani prihodi za knjigovodstvene poslove od otkupa stanova	40.000	
3.	Ukupno planirani prihodi	410.000	
1.	Površina stanova na upravljanju u m2	96.000	
2.	Broj stanova na upravljanju	131	

U odjelu stanoupravljanja, vodi se evidencija otkupa stanova za gradove i općine Požeštine. Temeljem sklopljenih ugovora vodi se evidencija otkupa za 229 stanova.
Djelatnost Odjela većim dijelom se odnosi na radove vezane za upravljanje stambenim zgradama. Komunalac Požega d.o.o. kao Upravitelj ima sklopljene ugovore o upravljanju sa stambenim zgradama. Na upravljanju su zgrade na području Požege (110), Pleternica (5), Kutjeva (8), Čaglin (5), Brestovac (1) i Velike (2), površine 95.389,97 m2.
Suvlasnici u stambenim zgradama određuju visinu pričuve potrebnu za održavanje i investicije te odlučuju o održavanju zgrade, radovima, investicijama i investitorima a Komunalac Požega kao upravitelj vodi dokumentaciju, poslovne račune i izvršava njihove zahtjeve usklađene sa zakonskim propisima.
Većinski dio prihoda odjela čine prihodi ostvareni obavljanjem usluga za stambene zgrade.  Od 01.08.2019. godine u primjeni je novi cjenik usluga vođenja poslova za stambene zgrade što utječe na povećanje prihoda ove djelatnosti. 
U 2020. godini očekuje se objavljivanje javnog poziva za energetsku obnovu zgrada. Prema dosadašnjim saznanjima postoji velik broja zainteresiranih suvlasnika stambenih zgrada za provođenje energetske obnove. Otvaranjem i provođenjem javnog poziva uvelike će se povećati angažiranost djelatnika ovog Odjela što bi trebalo utjecati i na povećanje prihoda ove djelatnosti financiranjem putem EU fondova što se može očekivati tek po završetku radova obnove, najvjerojatnije u sljedećem poslovnom razdoblju, odnosno 2021. godine.
Smanjenje prihoda od otkupa stanova rezultat je smanjenja broja stanova koji se još nalaze u otkupu. Sve veći broj stanova je došao do konačne otplate. Do kraja 2020. godine u otkupu bi se trebalo nalaziti 229 stanova. 

5.	Zajedničke službe 
Poslovanje Društva u 2020. godini planira se sa 114 djelatnika. Broj zaposlenih tokom godine povećava se zbog  opsega posla na odvojenom sakupljanju otpada , sezonskim poslovima košnje trave te povećanja broja radnika koji se nalaze na dugotrajnom bolovanju. 
Društvo redovito provodi postupke nabave sa svrhom kvalitetnog, nesmetanog i pravovremenog obavljanja djelatnosti, sukladno usvojenim planovima i raspoloživim sredstvima. 
Sukladno zaključku Nadzornog odbora pokrenut je postupak prodaje zemljišta u Cvjetnoj ulici na k.č.br. 1298/3 k.o. Požega površine 3.072 m2 i nekretnine u ulici S. Radića 16 u Požegi budući da se iste ne koriste i nisu potrebne za obavljanje djelatnosti Društva. Prodajom prikupljena sredstva koristila bi se u investicije koje su potrebne za obavljanje djelatnosti Društva.  Budući da  prodaja nije realizirana u 2019. godini postupak prodaje planira se nastaviti i u 2020. godini.
Društvo brine o naplati svojih potraživanja te redovito provodi ovrhe na novčanim sredstvima kako ne bi došlo do zastare potraživanja. Za potraživanja veća od 20.000 kuna koja se ne mogu naplatiti putem računa pokreće se postupak zabilježbe na nekretninama. 

6.	Nabava
Plan nabave planira se prema realnim potrebama Društva i provodi se tijekom godine, sukladno Zakonu o javnoj nabavi i Financijskom planu, po prioritetima i priljevu izvora financiranja.
Za realizaciju Plana nabave se osiguravaju vlastita sredstva proizašla iz redovnog obavljanja poslovnih aktivnosti prethodnih i tekućih razdoblja, putem financijskog leasinga, EU fondova, Ministarstva regionalnog razvoja i europskih fondova  te proračuna jedinica lokalne samouprave.
Plan nabave za 2020. godinu
R. br.	Izvor financiranja	Nabava robe u kunama	Nabava usluga u kunama	Nabava radova u kunama 	Ukupno nabava	
1.	Sredstva EU	7.973.100	0	3.210.000	11.183.100	
2.	Sredstva Ministarstvo regionalnog razvoja i EU fondova	2.847.180	0	1.498.000	4.345.180	
2.	Jedinice lokalne samouprave	0	0	285.000	285.000	
3.	Vlastita sredstva - cijene usluga	6.014.720	3.177.200	642.000	9.833.920	
4.	Leasing	1.248.000	0	 0	1.248.000	
5.	Ukupno	18.083.000	3.177.200	5.635.000	26.895.200	

Za 2020. godinu planiraju  su ukupni prihodi u iznosu od 24.510.000 kuna te ukupni rashodi od 23.548.000 kuna što rezultira dobit od 962.000 kuna.
Cilj društva je nastavak izgradnje učinkovitog i ekonomski održivog sustava gospodarenja otpadom, širenje sustava kućnog odvajanja otpada, povećanje skupljene količine otpada koja ide u ponovnu upotrebu, smanjenje otpada koje završava na odlagalištu kao i održavanje kvalitete usluga svih svojih djelatnosti uz racionalizaciju troškova, investiranje s ciljem boje učinkovitosti društva te osiguravanje i provođenje efikasne naplate svojih potraživanja. 

U Požegi 12.12.2019.
Rukovoditelj Ekonomsko pravnog sektora
Marijana Puntarić dipl. oec.
										Direktor
										Josip Vitez dipl. oec.